यो मामिला सल्टाउन उद्योग, वाणिज्य तथा आपूर्तिमन्त्री, सचिवलगायतलाई गुहारिसकेका व्यवसायी भन्छन्, ‘मन्त्रीज्यूलाई भेट्यो तपाईंको काम भइहाल्छ भन्नुहुन्छ । निगमका हाकिमलाई भेट्दा आपूर्ति सचिवलाई देखाउँछन् । सचिवकहाँ गयो निगमलाई देखाउँछन् ।’ निगमकै स्वीकृतिमा लाखौं लगानी गरेर तयार पारिएका ट्यांकरलाई लामो समयसम्म काम गर्न नदिनुका पछाडि आर्थिक चलखेलको हात रहेको व्यवसायीको आरोप छ।
